Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 1/2004. (I. 5.) Korm. rendelet 28. §-a értelmében a Lebonyolító Testületekre illetve a
Paragraph Index: 1907

3. A Kohéziós Alap Infrastrukturális Nagyprojektek Főosztály feladatai és felelőssége A főosztály, mint VH feladatai és felelőssége: - gondoskodás a TEN-T támogatás igényléséről és felhasználásáról szóló eljárásrend elkészítéséről, - a TEN-T támogatás felhasználásával kapcsolatos stratégiai tervezési, előkészítő, tervezési, lebonyolítási feladatok koordinálása, - a TEN-T támogatás kezelésére vonatkozó szabályok és eljárások betartásának felügyelete, - támogatási kérelem-formanyomtatvány Hálózati Infrastruktúra Főosztály és Infrastruktúra Szabályozási Főosztály, mint szakmai felelős részére való eljuttatása a potenciális kedvezményezetteknek történő továbbítás céljából, - a támogatási kérelmek formai és tartalmi szempontból történő ellenőrzése annak érdekében, hogy azok tartalmazzák a TEN-T rendelet 5., 6., 7. és 9. cikkeiben foglalt információkat, - döntés a támogatási kérelmek továbbításáról az Európai Bizottság részére, - a támogatási kérelmeknek az Európai Bizottság írásbeli felhívására a Magyar Köztársaság, mint érintett tagállam képviseletében történő benyújtása az Európai Bizottsághoz; amennyiben a kérelmeket a jövőbeni kedvezményezett közvetlenül nyújtja be, azokat a végrehajtó hatóság jóváhagyásképpen igazoló ellenjegyzéssel látja el, - gondoskodás a TEN-T támogatásból finanszírozott projektek éves költségvetési tervezéséről, a szakmai felelőssel való folyamatos tervegyeztetésről, a kedvezményezettől kapott információk és a támogatási határozat alapján, - bankszámlanyitás és a hazai társfinanszírozáshoz kapcsolódó pénzügyi műveletek lebonyolítása, a költségvetési támogatások jogszerű nyilvántartása, elszámolása, együttműködés a Magyar Államkincstár szerveivel és a kedvezményezettel, - a TEN-T támogatásnak a Magyar Államkincstár (a továbbiakban: Kincstár) által vezetett bankszámlák rendszerén keresztül történő fogadása és továbbítása, - képviseli a minisztériumot az FKTB Pénzügyi Albizottságában, a Központi Monitoring Bizottságban és a Vegyes Monitoring Bizottságban, a Szektor Monitoring Albizottságban, a Kohéziós Alap Monitoring Bizottságban a Schengen Alap Tárcaközi Bizottságban, illetve ellátja a képviseletet a TEN-T Finanszírozási Bizottságban, valamint a TEN-T Hálózatokkal kapcsolatos bizottsági munkacsoportban (TEN-T Committee). A bizottságok részére a szükséges anyagokat előkészíti, véleményezi, 2006/94. szám - gondoskodás a saját erő adott projektre vonatkozó lebonyolítási bankszámlára történő beutalásáról, - a támogatás felhasználásáról a végső elszámolás, valamint a végső elszámolást alátámasztó igazolás benyújtása az Európai Bizottság felé, - a pénzügyi jelentési rendszer folyamatos és hatékony működésének biztosítása és felügyelete, - a TEN-T támogatás euró és a hazai társfinanszírozás forint bankszámláival kapcsolatos Európai Bizottság felé történő egyeztetési, jelentéstételi és elszámolási feladatok ellátása, - a végső elszámoláskor a fel nem használt, valamint a végrehajtás során jogosulatlanul vagy szabálytalanul felhasznált TEN-T támogatás Európai Bizottság részére történő visszautalásának kezdeményezése a kedvezményezettől, - a jogosulatlanul vagy szabálytalanul igénybe vett összegek visszautalása az Európai Bizottság részére, - a monitoring rendszer működtetése, - éves pénzügyi jelentések megküldése az Európai Bizottság részére, - a Kormány tájékoztatása a TEN-T támogatási igények benyújtását, valamint az Európai Bizottság támogatási határozatának kézhezvételét követően 1 hónapon belül. A végrehajtó hatóság a feladatainak ellátása érdekében: - a támogatási kérelem Európai Bizottsághoz történő benyújtásával egyidejűleg támogatási szerződést köt a fejlesztési feladatok megvalósítására vonatkozóan a kedvezményezettel a támogatás feltételeiről, a feladatok delegálásáról, a felelősségi és hatáskörök, jelentéstételi kötelezettségek meghatározásáról, valamint a pénzügyi és fizikai mutatók meghatározásáról, - tájékoztatja a szakmai felelőst a kedvezményezett által lefolytatandó közbeszerzési eljárásról annak érdekében, hogy az ajánlatok elbírálását végző bíráló bizottságban (a továbbiakban: bírálóbizottság) szavazati joggal részt vehessen, - részt vehet szavazati joggal a kedvezményezett által lefolytatott közbeszerzési eljárás során a bíráló bizottságban, - jogosult a szakmai és pénzügyi lebonyolításra, hazai társfinanszírozásra, szabálytalanságokra vonatkozó adatok, dokumentumok és bizonylatok bekérésére, valamint kiegészítő információk kérésére a kedvezményezettől, - jogosult a szakmai lebonyolítás és a pénzügyi műveletek, adatok, dokumentumok, valamint bizonylatok ellenőrzésére a kedvezményezettnél, - a véglegesítést megelőzően véleményezi a kedvezményezett eljárásrendjét a pénzügyi lebonyolításra és az alkalmazott ellenőrzési és irányítási rendszerekre vonatkozóan. A végrehajtó hatóság át nem ruházható feladatai:

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes